Source: https://www.rup.ee/pluss/e-ajakiri/05-14-2014/hagi-tagamine-parimisasjas
Timestamp: 2019-10-18 01:07:31+00:00
Document Index: 2308821

Matched Legal Cases: ['kohus ', 'kohus ', '§ 111', '§ 110', '§ 382', 'Riigikohus ', 'Riigikohus ', '§ 56']

Hagi tagamine pärimisasjas - Pluss
Hagi tagamine pärimisasjas
http://www.nc.ee/?id=11&tekst=RK/3-2-1-68-14
Riigikohtu 24.09.2014 lahend nr 3-2-1-68-14
Avaldaja esitas hagi tagamise avalduse, mille kohaselt on pärandaja teinud eri aegadel oma Eestis asuva vara kohta kaks testamenti – 2013. a suulise testamendi Israelis ja 2009. a notariaalse testamendi Eestis. Avaldaja palub hagi tagamise korras keelata notaril Eestis pärandaja pärimisasjas toimingute (pärimistunnistuse, annakusaaja tunnistuse ja sundosa saaja tunnistuse väljastamine) tegemine, kuni Israelis lõppeb vaidlus suulise testamendi kehtivuse üle. Maakohus rahuldas hagi tagamise avalduse. Ringkonnakohus asus vastupidisele seisukohale ning jättis hagi tagamise avalduse rahuldamata. Avaldaja pöördus Riigikohtusse.
Ringkonnakohtu määrus tuleb tühistada menetlusõiguse normi olulise rikkumise tõttu.
Kohtu pädevuses on hagi tagamiseks keelata notaril hagi tagamise avalduses märgitud toimingute tegemine pärandvara hoiumeetmena. Avaldaja taotlus on käsitatav pärimisseaduse (PärS) § 111 lg 4 järgi esitatud taotlusena otsustada pärandvara hoiumeetmena hagi tagamise üle asjas, kus on tekkinud vaidlus selle üle, kes on pärandaja Eestis asuva vara pärijaks.
Hagi tagamisel PärS § 110 lg 1 p 1 kohaldamiseks ei pea olema pärandvara kohta algatatud kohtuvaidlust. Avalikku registrisse kantud vara suhtes võib hagi tagamise abinõu rakendada ka registri asukoha järgne kohus. Tsiviilkohtumenetluse seadustiku § 382 lg 3 võimaldab esitada Eestis hagi tagamise avalduse nii juhul, kui hagi on esitatud mõnele välisriigi kohtule, kui ka juhul, kui hagi tuleb esitada mõnele välisriigi kohtule.
Riigikohus jättis jõusse maakohtu määruse resolutsiooni, arvestades Riigikohtu määruse põhjendusi.
Riigikohus tunnistas, et RLS § 56 lg 1 koosmõjus lisaga 1 (alates 1. jaanuarist 2009 kuni 31. detsembrini 2010 kehtinud redaktsioonis) oli põhiseadusega vastuolus osas, milles tsiviilasjas hinnaga üle 350 000 krooni kuni 400 000 krooni tuli hagiavalduselt tasuda riigilõivu 40 000 krooni.